
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 24 

18 Ιανουάριου 2000 

Το παρόν ΦΕΚ επανεκτυπώθηκε λόγω ορθής επανάληψης της υπ’ αριθ. 1 απόφασης 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση Επιτροπής για το πολιτικό σχεδίασμά αντιμε¬ 
τώπισης των θεμάτων των Ελλήνων Τσιγγάνων 1 

Αντικατάσταση μελών της Εθνικής Επιτροπής για τα 
Δικαιώματα του Ανθρώπου. 2 


ΑΠΟΦΑΣΕΙΣ 

Αριθ.Υ20 (1) 

Σύσταση Επιτροπής για το πολιτικό σχεδίασμά αντιμετώ¬ 
πισης των θεμάτων των Ελλήνων Τ σιγγάνων. 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 10 του Ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚΑ’ 137) 

2. Το άρθρο 27 του Ν. 2081/1992 ( ΦΕΚ Α’ 154) με το 
οποίο προστέθηκε άρθρο 29Α στο Ν. 1558/1985, όπως 
τροποποιήθηκε με το άρθρο 1 παρ. 2 ατού Ν. 2469/1997 
(ΦΕΚΑ’ 38). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

1. Συνιστάται Διϋπουργική Επιτροπή για τον πολιτικό 
σχεδίασμά αντιμετώπισης των θεμάτων των Ελλήνων 
Τσιγγάνων αποτελούμενη από τους : 

α) Υπουργό Εσωτερικών, Δημόσιας Διοίκησης και Απο¬ 
κέντρωσης, ως Πρόεδρο, 

β) Υφυπουργό Εθνικής Οικονομίας, αρμόδιο για τα θέ¬ 
ματα δημόσιων επενδύσεων και περιφερειακής ανάπτυ¬ 
ξης, 

γ) Υφυπουργό ΠΕ.ΧΩ.Δ.Ε. αρμόδιο για θέματα χωροτα¬ 
ξίας και περιβάλλοντος. 

δ) Υφυπουργό Εθνικής Παιδείας και Θρησκευμάτων, 

ε) Υφυπουργό Εργασίας και Κοινωνικών Ασφαλίσεων 
αρμόδιο για τα θέματα κοινωνικών ασφαλίσεων, 

στ) Υφυπουργό Υγείας και Πρόνοιας, αρμόδιο για τα θέ¬ 
ματα της Γενικής Διεύθυνσης Υπηρεσιών Υγείας, 


ζ) Γ ενικό Γ ραμματέα του Υπουργείου Οικονομικών, αρ¬ 
μόδιο για θέματα δημοσίων δαπανών, 
η) Γενικό Γραμματέα του Υπουργείου Πολιτισμού, 
θ) Γ ενικό Γ ραμματέα Νέας Γ ενιάς, 
ι) Γενικό Γ ραμματέα Λαϊκής Επιμόρφωσης και 
κ) Γ ενικό Γ ραμματέα Αθλητισμού, ως μέλη 

2. Σε περίπτωση κωλύματος οι παραπάνω Υφυπουργοί, 
μέλη της Επιτροπής αναπληρώνονται από το Γενικό 
Γ ραμματέα του αντίστοιχου Υπουργείου. 

3. Στην Επιτροπή μετέχει χωρίς δικαίωμα ψήφου ένας 
εκπρόσωπος του Πολιτικού Γ ραφείου του Πρωθυπουρ¬ 
γού για θέματα Ποιότητας Ζωής. 

4. Στην Επιτροπή καλούνται από τον Πρόεδρο της και 
μετέχουν χωρίς δικαίωμα ψήφου, ανάλογα με το εξεταζό¬ 
μενο ζήτημα, οι τυχόν αρμόδιοι κατά περίπτωση Υπουρ¬ 
γοί, Υφυπουργοί ή Γενικοί Γραμματείς άλλων Υπουργεί¬ 
ων. Μπορεί επίσης να καλούνται εκπρόσωποι Υπουργεί¬ 
ων, νομικών προσώπων δημοσίου δικαίου ή άλλων 
φορέων που έχουν αρμοδιότητα συναφή προς το εξετα¬ 
ζόμενο θέμα. 

Άρθρο 2 

1. Η Επιτροπή έχει ως έργο το σχεδίασμά και συντονι¬ 
σμό της εθνικής πολιτικής για τα θέματα των ελλήνων 
τσιγγάνων και ιδίως την επεξεργασία και την προώθηση 
νομοθετικών, διοικητικών και οικονομικών μέτρων για την 
υγεία, την στέγαση, την εκπαίδευση, την απασχόληση, 
την πολιτιστική ανάπτυξή τους καθώς και για την παρακο¬ 
λούθηση της εφαρμογής των σχετικών προγραμμάτων 
και μέτρων. 

2. Οτδημόσιες υπηρεσίες και οι φορείς του δημόσιου 
τομέα οφείλουν να παρέχουν στην Επιτροπή κάθε ανα¬ 
γκαία συνδρομή και ιδίως πληροφορίες και στοιχεία που 
ζητούνται από αυτή για την εκπλήρωση του έργου της. 

Άρθρο 3 

Καθήκοντα γραμματέα της Επιτροπής ασκεί υπάλλη¬ 
λος του Υπουργείου Εσωτερικών, Δημόσιας Διοίκησης 
και Αποκέντρωσης με βαθμό Α’ ή ανώτερο που ορίζεται με 
απόφαση του προέδρου της Επιτροπής. 

Έδρα της Επιτροπής ορίζεται το Υπουργείο Εσωτερι¬ 
κών, Δημόσιας Διοίκησης και Αποκέντρωσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιανουάριου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ. Υ21 (2) 

Αντικατάσταση Μελών της Εθνικής Επιτροπής για τα Δι¬ 
καιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

α) Τις διατάξεις των παρ. 1,2 και 3 του άρθρου 2 του Ν. 
2667/1998 «Σύσταση Εθνικής Επιτροπής για τα Δικαιώ¬ 
ματα του Ανθρώπου και Εθνικής Επιτροπής Βιοηθικής» 
(ΕτΚ281Α’) 

β) Την υπ’ αριθ. Υ472/1-10-1999 Απόφαση του Πρωθυ¬ 


πουργού «Ορισμός Μελών της Εθνικής Επιτροπής για τα 
Δικαιώματα του Ανθρώπου» (ΕτΚ 1833 τ. Β’) 
γ) Το Α.Π. 24/10-1-2000 έγγραφο του Προέδρου του 
Εθνικού Συμβουλίου Ραδιοτηλεόρασης, αποφασίζουμε: 

1. Μέλος της Εθνικής Επιτροπής για τα Δικαιώματα του 
Ανθρώπου ορίζεται ο Πρόεδρος του Εθνικού Συμβουλίου 
Ραδιοτηλεόρασης Βασίλειος Λαμπρίδης ως εκπρόσωπος 
του Συμβουλίου, σε αντικατάσταση του παραιτηθέντος 
καθηγητή Παύλου Σούρλα. Αναπληρωτής του ορίζεται ο 
αναπληρωτής Πρόεδρος του ΕΣΡ καθηγητής Σπυρίδων 
Φλογαΐτης, σε αντικατάσταση του επίσης παραιτηθέντος 
καθηγητή Αντώνη Μανιτάκη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Ιανουάριου 2000 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






